এআইয়ুডিএফৰ প্ৰধান বদৰুদ্দিন আজমলে আজি অগপক তীব্ৰ ভাষাৰে আক্ৰমণ কৰি সুবিধাবাদী ৰাজনৈতিক দল আখ্যা দিছে। তেওঁ কৈছে যে ক্ষমতা লাভৰ বাবে অগপই যিকোনো দলৰে সৈতে মিত্ৰতা কৰিব পাৰে।
তেওঁ আৰু দাবী কৰে যে চলিত বৰ্ষৰ ডিচেম্বৰৰ ৫ আৰু ৯ তাৰিখে অনুষ্ঠিত হ'বলগীয়া যে অসমৰ পঞ্চায়ত নিৰ্বাচনৰ বাবে অগপই বিজেপিৰ সৈতে গোপন বুজাবুজি কৰিছে।
আজমলে আৰু কৈছে যে অগপৰ নাহৰকটীয়াৰ বিধায়ক নৰেন সোণোৱালে আগন্তুক পঞ্চায়ত নিৰ্বাচনৰ বাবে কংগ্ৰেছৰ সৈতে মিত্ৰতা কৰিব বিচৰা বুলি মন্তব্য কৰাটোৱে এআইয়ুডিএফৰ পূৰ্বানুমান সঁচা বুলি প্ৰমাণিত কৰিছে। ৰাজ্যৰ ৰাজনীতিত অগপৰ চৰিত্ৰৰ সমালোচনা কৰি আজমলে কৈছে যে অসমৰ ৰাইজে দলটোৰ সুবিধাবাদী চৰিত্ৰ বুজি উঠিছে।
তাৎপৰ্যপূৰ্ণভাৱে বিপজেপি আৰু কংগ্ৰেছৰ পৰিৱৰ্তে সৰু সৰু আঞ্চলিক দলসমূহৰ সৈতে মিত্ৰতা কৰি আঞ্চলিকতাবাদী ৰাজনীতিক শক্তিশালী কৰাৰ বাবে এআইয়ুডিএফৰ প্ৰধানগৰাকীয়ে অগপক আৱেদন জনায়।
ৰাজ্যৰ ৰাজনীতিত পঞ্চায়ত নিৰ্বাচনৰ গুৰুত্ব অনুধাৱন কৰি তেওঁ অসমৰ জনসাধাৰণক বিজেপি, কংগ্ৰেছ আৰু অগপৰ চৰিত্ৰৰ বিষয়ে সজাগ হ'বলৈ আৱেদন জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
